Βρυξέλλες, 21.2.2005

COM(2005) 70 τελικό

2004/0025 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί της τροπολογίας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την καθιέρωση πολυετούς κοινοτικού προγράμματος για τη βελτίωση της πρόσβασης, της χρηστικότητας και της αξιοποίησης του ψηφιακού περιεχομένου στην Ευρώπη

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2004/0025 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί της τροπολογίας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την καθιέρωση πολυετούς κοινοτικού προγράμματος για τη βελτίωση της πρόσβασης, της χρηστικότητας και της αξιοποίησης του ψηφιακού περιεχομένου στην Ευρώπη

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο κατά τη δεύτερη ανάγνωση. Η Επιτροπή εκθέτει παρακάτω τη γνώμη της σχετικά με την τροπολογία που πρότεινε το Κοινοβούλιο.

2. Γενικές Παρατηρήσεις

Ημερομηνία υποβολής της πρότασης στο ΕΚ και στο Συμβούλιο (έγγραφο COM(2004) 96 τελικό 2004/0025 COD): | 13 Φεβρουαρίου 2004. |

Ημερομηνία της γνωμοδότησης της Οικονομικής και Κοινωνικής Επιτροπής: | 29 Απριλίου 2004. |

Ημερομηνία της γνώμης του Ευρωπαϊκού Κοινοβουλίου, πρώτη ανάγνωση: | 22 Απριλίου 2004. |

Ημερομηνία διαβίβασης της τροποποιημένης πρότασης: | 30 Απριλίου 2004. |

Ημερομηνία έκδοσης της κοινής θέσης του Συμβουλίου: | 24 Σεπτεμβρίου 2004. |

Ημερομηνία έκδοσης της γνώμης της Επιτροπής σχετικά με την κοινή θέση του Συμβουλίου: | 8 Οκτωβρίου 2004. |

3. Αντικείμενο της πρότασης

Το προτεινόμενο πρόγραμμα έχει ως στόχο την βελτίωση των συνθηκών επαναχρησιμοποίησης του ψηφιακού περιεχομένου στην Ευρώπη. Έχει ως στόχο τομείς της αγοράς ψηφιακού περιεχομένου στους οποίους οι εξελίξεις είναι αργές και οι δυνάμεις της αγοράς από μόνες τους δεν επαρκούν προκειμένου να εξασφαλισθούν βέλτιστα αποτελέσματα όσον αφορά την οικονομική ανάπτυξη, την δημιουργία θέσεων εργασίας, την καινοτομία και τις επιλογές που προσφέρονται στους καταναλωτές. Οι τομείς αυτοί περιλαμβάνουν τις πληροφορίες του δημόσιου τομέα - ιδίως γεωγραφικά δεδομένα καθώς και εκπαιδευτικό υλικό και πολιτιστικό περιεχόμενο.

4. Γνώμη της Επιτροπής για την τροπολογια του Ευρωπαϊκού Κοινοβουλίου

Στις 27 Ιανουαρίου 2005 το Ευρωπαϊκό Κοινοβούλιο ενέκρινε τροποποίηση της κοινής θέσης του Συμβουλίου σχετικά με την απόφαση του Ευρωπαϊκού Κοινοβουλίου και του Συμβουλίου για την καθιέρωση πολυετούς κοινοτικού προγράμματος για τη βελτίωση της πρόσβασης, της χρηστικότητας και της αξιοποίησης του ψηφιακού περιεχομένου στην Ευρώπη. Η Επιτροπή είναι σε θέση να αποδεχτεί την τροπολογία του Ευρωπαϊκού Κοινοβουλίου.

4.1. Τροπολογίες που έγιναν δεκτές από την Επιτροπή

- Τροπολογία 1 (άρθρο 6, παράγραφος 1): το Κοινοβούλιο προτείνει να καθορισθεί το δημοσιονομικό πλαίσιο για την υλοποίηση το προγράμματος σε 149 εκατομμύρια ευρώ.

5. Συμπέρασμα

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως καθορίζεται ανωτέρω.